Какви са различните видове пенсионни фондове?
Пенсионните фондове се делят на универсален, професионален и доброволен. Универсалният е задължителен за родените след 31.12.1959г. и в него постъпват 5% от брутната заплата. Професионалният е задължителен за работещите при 1-ва и 2-ра категория труд. При него постъпват 12% от заплатата за 1-ва и 7% от заплатата за втора категория. Доброволния фонд е такъв, в който можете да се осигурявате, ако желаете, като вноските могат да бъдат лични, или за сметка на работодател.